Source: https://www.postimees.ee/1555065/lapsi-seksuaalselt-kuritarvitanud-suudimoistetud
Timestamp: 2019-01-22 18:55:37+00:00
Document Index: 3558798

Matched Legal Cases: ['Kohus ', 'kohus ', 'kohus ', 'kohus ', 'Kohus ', 'kohus ', 'kohus ', 'Kohus ', 'kohus ', 'kohus ', 'kohus ', 'kohus ', 'kohus ', 'Kohus ', 'Kohus ', 'Kohus ', 'Kohus ', '§ 141', '§ 142', '§ 143', '§ 144', '§ 145', '§ 146', '§ 115', '§ 115', '§ 117']

Lapsi seksuaalselt kuritarvitanud süüdimõistetud - Eesti - Postimees: Värsked uudised Eestist ja välismaalt
Lapsi seksuaalselt kuritarvitanud süüdimõistetud
19. juuni 2006, 0:01
Viimastel aastatel rohkem kõneainet tekitanud pedofiiliajuhtumitest koostas ülevaate Tiiu Põld.
Viktor Maltik (34)
Meelitas 1998. aasta augustist kuni 2000. aasta jaanuarini Tallinnas 810-aastasi Pelguranna poisse oma koju arvutimänge mängima. Maltiku reeglite järgi pidi kaotaja end teiste ees järk-järgult lahti riietama.
Mõnikord käskis Maltik poistel teineteist käperdada, mõnikord tegi ta seda ise. Vastupanu korral sidus Maltik poiste käed selja taha ja võttis nad ise riidest lahti.
Kohtus palus üle 70 korra laste kallal sugukõlvatusi toime pannud Maltik: «Andke mulle anss normaalset elu elada. Lastega ei juhtu enam kunagi midagi.»
Kohus karistas Maltikut 2000. aastal kaheaastase vabadusekaotusega.
Aleksandr Dak (54)
Kuni 2002. aasta maikuuni kandis perekonnanime Morotnik, hüüdnimed vanglas Boroda ja Quasimodo.
Aastail 1980 ja 1990 on Dakki karistatud alaealiste tüdrukute vägistamise jm sugukõlvatuste eest kokku 20-aastase vabadusekaotusega.
2002. aastal juhtis Dak koos abikaasa Tatjanaga Tallinnas Kopli linnajao endises lasteaias noorte huvikeskust. Ketraja tänaval asuvas keskuses õpetati lastele arvutikasutust, korraldati keele- ja kunstikursusi, töötas raamatukogu.
Dak on öelnud: «Olen piisavalt kaua kinni istunud. Kui minu üle otsustada ainult biograafia järgi, siis ei oleks palju neid valdkondi, kus saaksin tegutseda.»
Dak vahistati 2003. aasta augustis süüdistatuna kaheksa alaealise tüdruku vägistamises. Sel aastal mõistis kohus ta kümneks aastaks vangi.
Toivo Klein (50)
Pani viie viimase aasta jooksul oma sugukõlvatusi laste kallal toime põhiliselt Tallinnas  Õismäel ja Pelgulinnas. Tema ohvreiks olid kodutud, ka erikoolist putku pannud 612-aastased poisid. Klein näitas lastele pornofilme, andis süüa ja peavarju, pakkus suitsu ja alkoholi, ühele poisile kinkis autoromu.
Keskharidusega Klein oli kunagi ka abielus. Ta tegi juhutöid ja varastas. Klein on kaval. Kui ta poistega tutvust sobitas, palus ta neil ka oma sõpru tutvustada, öeldes: «Ja oleks hea, kui nad oleksid raskes majandusseisus.»
Tänavu juunis karistas kohus Kleini laste kallal toime pandud sugukõlvatuste eest kuueaastase vangistusega. See on Kleini esimene kriminaalkaristus.
Vadim Alajev (48)
Tänavapoiste seas tuntud ka kui ühe hambaga Surematu Katei, Draakula, Vampiir ja Tiiger. Alates 1969. aastast on Alajevit ravitud Eesti, Läti ja Venemaa psühhiaatriahaiglates, ta on isegi süüdimatuks tunnistatud, kuid pääsedes sundravilt sai ta III grupi invaliidiks.
Alajev kuritarvitas aastail 1998-2000 Tallinna mahajäetud majades ja Tondi vana sõjaväeosa territooriumil seitset 715-aastast poissi. Ta meelitas lapsi toidu, maiustuste, liimi, suitsu, alkoholi ja rahaga.
Kohtus võttis Alajev kuritööd omaks ja lausus: «Kahetsen tehtut, kuid ma ei saa aru, et oleksin laste elu rikkunud.» 2001. aastal karistas kohus Alajevit kuueaastase vabadusekaotusega.
Endel Kõrm (71)
Tartumaa Meeksi valla Mehikoorma põhikooli endine direktor. Ühe lapsevanema väitel käperdas Kõrm õpilasi kõik need 30 aastat, mil ta Mehikoormas töötas, seega aastail 1970-2000. Kui too lapsevanem õpilaste nimel politseisse avalduse tegi, pani Kõrm koolijuhi ameti maha, kuid võttis vastu ajalooõpetaja koha.
Juunis 2004 oli Kõrm oma sugukõlvatute tegude eest alla 14-aastaste laste kallal kohtu all. Süüdi vana õpetaja end ei tunnistanud. Kohus karistas Kõrmi aastase vabadusekaotusega tingimisi kolmeaastase katseajaga.
Joel Steinfeldt (56)
Poplaulja, kelle laule «Aeg kaob ja kaob» ja «Tiigrikutsu» teab kogu eesti rahvas. Oktoobris 1989 lahkus Steinfeldt Nõukogude Liidust usulise tagakiusamise pärast.
2. mail 1990 vahistas Rooma politsei Steinfeldti süüdistatuna sugukõlvatustes 4-, 9- ja 11-aastase poisi kallal.
26. oktoobril 1990 mõistis Itaalia kohus Steinfeldti lasteahistamise eest kuueks aastaks vangi.
1995. aasta augustis naasis Steinfeldt Eestisse. Kolm aastat hiljem ilmusid Eesti ajakirjanduses artiklid, kus väideti, et 12-aastane kasuvanemate juurest ära jooksnud poiss elas kolm kuud valenime all Steinfeldti juures. Kriminaalasja ei algatatud, sest kasuvanemad ei soovinud.
2002. aasta suvel esines Arnold Oksmaa Kroonikas pihtimusega, et käis alaealisena sageli Steinfeldti juures seksimas.
Rein Appart (58)
Mees on 40 aasta pikkuse «pedofiilikarjääri» jooksul rikkunud vähemalt 22 lapse elu. Teda on laste jõhkra seksuaalse ärakasutamise eest karistatud kaheksa korda. On vanglas veetnud 29 ja pool aastat ning kannab seal ka praegu kolme aasta pikkust karistust.
Appart on tunnistanud, et tunneb noorukieast peale seksuaalset kiindumust poiste vastu ega suuda sellega võidelda. Ta on kurtnud: «See on rikkunud kogu mu elu. Ma häbenen oma saatust.»
Appartit on korduvalt uurinud psühhiaatrid, teda on ravitud, kuid edutult. Viimati karistas kohus Appartit lasteahistamise eest eelmisel aastal.
Andre Joonas (34)
Kuritarvitas aastail 1997-1998 Harjumaal Kose vallas korduvalt kaht väikest poissi, keda ta tundis. Joonase kohtuprotsessil selgus, et neid kaht väikest poissi kuritarvitas enne teda ka ühe ohvri onu, kes on nende kuritööde eest samuti süüdi mõistetud.
Kohus karistas Joonast 2000. aastal lasteahistamise eest 3-aastase vabadusekaotusega.
Vladimir Jaas (24)
Hakkas sugukõlvatustega tegelema 1995. aastal, kui ta oli 13-aastane. 1996. aasta juulis võeti Jaas oma tegude eest arvele Tartu noorsoopolitseis. 1997. aasta novembris mõisteti ta süüdi pederastias ja sugukire ebaloomulikus rahuldamises 11-aastase poisi kallal. Jaasi karistati kolmeaastase vabadusekaotusega noortevanglas.
1999. aasta mais vägivallatses Jaas 12-aastase poisi kallal, kelle ähvardas tappa. Selle teo eest mõisteti 19-aastane Jaas 2001. aastal neljaks ja pooleks aastaks vangi.
Antti Ilmari Puustinen (45)
Puustinen saabus Eestisse 1999. aasta kevadel. Ta üüris Tartus korteri ja hakkas enda väitel kirjutama raamatut pedofiilidest. Neli kuud hiljem selgus, et «kirjanik» on ise pedofiil.
Kui Puustineni vastu algatati kriminaalasi, põgenes mees detsembris 1999 Soome. Puustineni kriminaalasja uuriti Eestis kestis 2003. aastani.
Uurimisel selgus, et Puustinen kuritarvitas üheksat 914-aastast Eesti poissi.
Tema ohvrite seas olid põhiliselt tänavalapsed, kellele ta maksis seksi eest toidu, maiustuste või kuni paarikümne krooniga. Kohtu alla anti Puustinen Soomes.
2004. aasta veebruaris mõistis Jyväskyla kohus Puustineni süüdi seitsme lapse seksuaalses ärakasutamises ja lasteporno omamises.
Teda karistati kahe aasta ja kümne kuu pikkuse vangistusega.
Vassili Otkalenko (40)
Eluaegne vang. Keevitaja, kes vägistas ja tappis Haapsalus Paralepas 1992. aasta juulis ühe väikese tüdruku ja üritas oma kurja plaani ellu viia ka teise lapse kallal.
Oktoobris 1993 mõistis kohus Otkalenko nende kuritegude eest surma. Neli aastat hiljem asendati surmanuhtlus eluaegse vangistusega. Selle aasta 26. augustiks on Otkalenko olnud trellide taga 16 aastat. Tal on lootus vabaneda 14 aasta pärast, seega aastal 2020.
Georgi ubin (42)
ubin meelitas 2003. aasta suvel ja sügisel Tartust Pärnusse Raikküla metsa kaks alaealist tüdrukut, jootis neile viina ja tegi tüdrukutest hulga erootilisi fotosid, hiljem aga vägistas ühe tüdruku.
Mõlemalt alaealiselt võttis ubin allkirja lepingule, mis kohustas tüdrukuid tema kasuks töötama. Esimest modellina erootiliste ja pornograafiliste piltide tegemisel ning ubini seksivajaduste rahuldamisel, teist prostituudina.
Märtsis 2005 karistas kohus ubinit nende tegude eest seitsmeaastase vabadusekaotusega.
Leonid Volkov (40)
Lastele tuntud ka kui onu Oleg. Volkov rahuldas end 1998. aasta sügisel ja 1999. aasta kevadel korduvalt Kadriorus pingi peal alaealiste tüdrukute silme all. Antud etenduse eest maksis Volkov lastele algul 25, hilisematel kordadel juba 100 krooni. Hiljem vägistas Volkov ühe tüdrukuist. Täpselt sama teo eest oli teda juba ka 1992. aastal karistatud, kuid tollal oli ta ohvriks täiskasvanud naine. 2000. aastal mõistis kohus Volkovi sugukõlvatuste ja vägistamise eest neljaks aastaks vangi.
Johannes G. (50)*
Kuritarvitas aastaid oma kasutütart. Esimest korda rahuldas juua täis mees oma ebaloomulikku kirge lapse kallal, kui too oli 5-aastane. Kuigi lapse õudusunenägu kestis seitse pikka aastat ja seda märkasid isegi ta väikevennad, ei tahtnud lapse lihane ema seda uskuda.
Kohtus G kahetses tehtut. Kuna tal oli seitse lapsesuud toita, mõistis kohus Johannese 1999. aastal kasutütre seksuaalse ärakasutamise eest kolmeks aastaks vangi.
*kuna mehe kasulastel võib olla sama perekonnanimi, siis Postimees seda ei avalda, kuigi nimi on lehele teada.
Sergei S. (35)*
Kunagine kinnisvara- ja turismifirmade omanik. Kuritarvitas neli ja pool aastat kaks-kolm korda nädalas oma alaealist kasutütart. Mehe väitel provotseeris abikaasa teda kuritööle, kui lubas lastel kodus alasti ringi jalutada. Kui tütar sai kümneaastaseks, pani mees talle papist prillid ette, rahuldas oma sugukihu ja tegi lapsest siivutu videofilmi.
Pedofiil õigustas end kohtus nii: «Mu kasutütar on täht. Ta võib iga mehe viia meeletuseni.» Kohus karistas meest 1999. aasta märtsis kahe ja poole aasta pikkuse vabadusekaotusega.
* kuna mehe kasulastel võib olla sama perekonnanimi, siis Postimees seda ei avalda, kuigi nimi on lehele teada.
Enn Silmer (kuritöö ajal 48-aastane)
Töötas Kivi-Vigala põhikoolis algul bussijuhina, hiljem majandusjuhatajana. Silmeri nõrkuseks olid väikesed tüdrukud, kellega ta oma töökabinetis mängis, aitas koolitükke ette valmistada ja peibutas maiustustesahtliga.
Aastail 1996-1998 kuritarvitas Silmer algul 10-, siis 9-aastast tüdrukut. Lõpuks kolis abielumees suure armastuse sunnil ühe lapse koju elama
1999. aasta jaanuaris toimunud kohtuprotsessil ütles Silmer: «Olin nagu psühholoog, kellele lapsed said oma rõõme ja muresid rääkida.» Kohus karistas Silmerit aastase vabadusekaotusega.
Vambola Viilmaa (53)
Orissaare internaatkooli kunagine kasvataja ja kehalise kasvatuse õpetaja. Enne seda töötas Mustjala kolhoosi automajandi juhatajana.
Viilmaa ahistas 1994. aasta septembrist kuni 1995. aasta maini enam kui kümmet last, kelle vanus kõikus 10-13 aasta vahel.
Viilmaa on väitnud: «Saan ise ka aru, et see normaalne tegevus ei olnud.»
Kohus mõistis Viilmaa süüdi alaealiste vägistamises, vägivallategudes ja sugukõlvatustes ning karistas teda 9-aastase vabadusekaotusega.
Hans-Joachim Fred Pylinski (47)
Saksamaa kodanik, kes on kodumaal loonud andekate, kuni 14-aastaste laste-leiutajate tubasid.
Pylinski seikles eelmise aasta kevadest sügiseni tuletõrjeautot meenutava punase bussiga Läänemaal ja Lõuna-Eestis. Pylinski Eesti-missioon lõppes mullu oktoobri algul ühes väikelinnas, kus ta kippus ligi õues mänginud väikestele poistele.
Kohus karistas Pylinskit tänavu märtsis laste seksuaalse kuritarvitamise eest seitsme kuu pikkuse vabadusekaotusega ja saatis ta kodumaale tagasi.
Lastevastased seksuaalkuriteod
Põhja ringkonnaprokuratuur (Tallinn ja Harjumaa)
Alates 2004. aasta kevadest tuvastatud 80 pedofiilide ohvrit  28 tüdrukut ja 52 poissi, kellest noorim oli 5-aastane tüdruk. Praegu on menetluses materjalid 14 isiku suhtes, keda kahtlustatakse lapseealise seksuaalses väärkohtlemises.
2004  süüdistatavaid 5, ohvreid 19 (ühel süüdistataval 11 ohvrit, s.h 10 poissi ja 1 tüdruk)
2005  süüdistatavaid 18, ohvreid 36
2006  süüdistatavaid 9, ohvreid 25
Arvud kajastavad juhtumeid, kus tegemist on alla 14-aastase ohvriga ja kus kahtlustatav/süüdistatav oli ohvriga otseses füüsilises kontaktis. Statistikas pole lasteporno omamist-levitamist ega 1518-aastaste seksuaalset väärkohtlemist.
Allikas: Põhja ringkonnaprokuratuur
Lõuna ringkonnaprokuratuur (Tartu-, Jõgeva-, Põlva-, Valga-, Viljandi- ja Võrumaa)
2004. aastast kuni tänaseni tuvastatud 48 süüdistatavat/kahtlustatavat, kes on kuritarvitanud 71 alla 18-aastast last
Seksuaalkuriteod 1418-aastaste vastu:
2004  süüdistatavaid 5, ohvreid 6
2005  süüdistatavaid 8, ohvreid 11
2006  süüdistatavaid 5, ohvreid 8
Seksuaalkuriteod alla 14-aastaste vastu:
2004  süüdistatavaid 7, ohvreid 8
2005  süüdistatavaid 15, ohvreid 21
2006  süüdistatavaid 8, ohvreid 17
Allikas: Lõuna ringkonnaprokuratuur
Eesti vanglates istub üle 70 lasteahistaja
Eesti vanglates kannab kuni 18-aastaste seksuaalse kuritarvitamise eest karistust kokku 69 meest ja üks naine:
Karistusseadustiku § 141 lg 2 p 1 järgi  20 meest
KarS § 142 lg 2  7 meest
KarS § 143 lg 2  3 meest
KarS § 144  1 mees
KarS § 145  5 meest
KarS § 146  1 mees
KrK § 115 lg 2 p 3  21 meest ja 1 naine
KrK § 115.1 lg 2  22 meest
KrK § 117  8 meest.
Mitu meest on süüdi mõistetud mitme paragrahvi järgi. Tegelikult võib vanglates laste väärkohtlejaid olla enam, sest register näitab vaid süüdimõistetu viimast, mitte varasemaid karistusi.
Maanteeamet uurib võimalusi jääteede avamiseks Loe artiklit
Keskpolügoonil tuleb moodustada uued vääriselupaigad Loe artiklit
Linnavalitsus võtab vastu Maarjamäe memoriaali kõrvale rajatava jalgpallihalli detailplaneeringu (3) Loe artiklit
Sotsiaalkomisjoni esimees: omastehooldajate koormus on Eestis väga suur Loe artiklit
Kinnitati Tartu linna noortevolikogu koosseis Loe artiklit
Kaitseliit on üks valimiste kindel võitja (4) Loe artiklit
Kadriorus hakkab kevadel sõitma isejuhtiv buss Loe artiklit
Teadlane: hiinlaste teine GMO-beebi peaks sündima kuue kuu pärast Loe artiklit
OTSE «Radari» erisaade: kas Eesti on vihkamist täis? (6) Loe artiklit Vaata videot
Ruumi pole: kõik Tallinna siseparklad vilistavad standarditele (3)
Õiguskomisjon: Danske rahapesust võisid saada oma noosi ka poliitikud (10) Loe artiklit
Magus Eesti elu meelitab nagu meepott (19)
Arvamuslood eutanaasiast: kas halastussurm tuleks seadustada? (15) Loe artiklit
Teet Korsten: Katri Raigi ja Yana Toomi valimislubadused on vastutustundetud (15) Loe artiklit
Pilvi Ilves: ohtlik seaduseelnõu (8) Loe artiklit